OpenLLM-France/wikimedia huggingface dataset:
# Noblella lynchi

Noblella lynchi (abans Phyllonastes lynchi) és una espècie d'amfibi de la família Leptodactylidae. És una granota endèmica del Perú. Aquesta espècie és coneguda només de la localitat del vessant oriental d'Abra Chinchillo, 42 km al nord de Balsas, província de Chachapoyas, Regió d'Amazones, a 2870 m snm. La seva distribució no és ben coneguda, i podria tenir lloc més àmpliament. Habita els boscos montans humits subtropicals o tropicals. Va ser descobert en bosc ennuvolat pertorbat. Sembla una espècie terrestre que es reprodueix per desenvolupament directe. Es desconeixen les amenaces a aquesta espècie. Possiblement es podria veure amenaçada pel desenvolupament agrícola, tot i que això requereix verificació. No se sap l'existència en les àrees protegides. Es necessita més investigació sobre la seva ecologia, història de vida, estat de la població, la distribució i les amenaces.

## Referències

* ↑ IUCN SSC Amphibian Specialist Group. Noblella lynchi. UICN 2008. Llista Vermella d'espècies amenaçades de la UICN, edició 2008, consultada el 31-08-2014.
# Portal de Baix (Barberà de la Conca)

El Portal de Baix és una obra de Barberà de la Conca (Conca de Barberà) protegida com a Bé Cultural d'Interès Local.

## Descripció

Restes de l'antic portal de Baix de la vila. Es poden veure, recobertes per l'enguixat de la casa, algunes dovelles del brancal de l'antic portal.

## Història

La muralla del poble tenia diferents portals: el de Fillol, el de Grau, el de Baic i el de Dalt. A finals del segle xix, també se’n documenta un portal al carrer Sant Victorià. A finals del segle xix, encara consta la seva existència i sembla que s'enderrocà el 1913.

## Referències

* 1 2 «Portal de Baix». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].
# Gungunum

Gungunum va ser el cinquè rei de la ciutat-estat de Larsa, al sud de Mesopotàmia que va regnar entre els anys 1868 aC i 1841 aC. Sota el seu mandat, que va tenir lloc durant les invasions dels amorrites a Mesopotàmia, la ciutat de Larsa va conquerir Ur i també Susa, i es va convertir en una de les potències locals que van existir abans de l'Imperi paleobabilònic.
Era un rei amorrita. Va ser fill de Samium i probablement germà de Zabaia, que el va precedir. Va aconseguir una època de prosperitat per a la ciutat, afavorint el comerç tant de gra com de coure i marfil i metalls preciosos. Va construir canals per irrigació i va reforçar les muralles de les ciutats. Es conserven alguns textos administratius que parlen dels beneficis del seu regnat.
Entre els anys tercer i quart del seu regnat es va enfrontar a Elam. També va combatre contra Isin, una altra poderosa ciutat.estat, a la que li va prendre Ur, i es va proclamar "Rei d'Ur". La possessió d'aquesta ciutat i també la de Lagaix li va permetre el control dels dos ports més grans del golf Pèrsic sumeri, i reactivar el comerç marítim amb Dilmun. Cap a la meitat del seu regnat va conquerir Susa i va sotmetre les ciutats d'Uruk i Der, i va convertir Larsa en el regne més important d'aquella part de Mesopotàmia. Llavors va prendre el títol de "Rei de Sumer i Accad".

## Notes

* ↑ Altres cronologies (l'anomenada Cronologia mitjana) diuen que va ser rei del 1932 aC al 1906 aC.

## Referències

* ↑ Lévèque, Pierre (dir.). Las primeras civilizaciones: de los despotismos orientales a la ciudad griega. Tres Cantos: Akal, 2013, p. 226-227, 233. ISBN 9788446035008.
* ↑ Fitzgerald, Madeleine André. The rulers of Larsa. Ann Arbor: UMI Dissertation Services, 2002, p. 37-42.
# Faber (ofici)

Faber era, a l'antiga Roma, el treballador encarregat de fabricar o buscar algun tipus de material, per exemple els fusters, ferrers, etc. El lloc on treballaven s'anomenava fabrica. Plutarc diu que els diferents oficis estaven dividits en nou collegiums, divisió que havia fet Numa Pompili. Ciceró diu que en temps de Servi Tul·li els fabri tignarii (fusters) i els fabri ferrarii (ferrers) estaven organitzats en centúries.
A l'exèrcit els fabri formaven un cos d'artesans i treballadors i estaven sota el comandant d'un magistrat militar anomenat praefectus fabrum, dels que es creu que n'hi havia un per cada legió romana, però cap inscripció associa un prefecte amb una legió determinada. El faber, a més de reparar les armes i les armadures danyades i construir i mantenir en bon ordre el material de setge, dirigia la construcció de ponts i supervisava les operacions per enderrocar les muralles. El praefectus fabrum havia de ser una persona de la màxima confiança del general.
També uns magistrats menors civils als municipis romans, s'anomenaven prafecti fabrum, les funcions dels quals no es coneixen amb exactitud.

## Referències

* ↑ Álvarez Melero, Anthony «Los "praefecti fabrum" oriundos de las provincias hispanas : una nueva aproximación» (en castellà). Espacio Tiempo Y Forma. Serie II, Historia Antigua, 26, pàg. 123–154. DOI: https://doi.org/10.5944/etfii.26.2013.13741.
* ↑ Smith, William (ed.). «Fabri». A Dictionary of Greek and Roman Antiquities (1890). [Consulta: 12 març 2023].

## Bibliografia

* D.B. Saddington, Praefecti fabrum of the Julio Claudian Period, Festschrift Betz, Wien 1985, 529-546.
* K. Welch, The Office of Praefectus Fabrum in the Late Republic, Chiron 25 (1995), 131-145.
# Conflicte de la piscina de Son Servera

El conflicte de la piscina de Son Servera és la confrontació política que es va originar a Mallorca a raó de la piscina que l'empresari i director d'El Mundo Pedro J. Ramírez té a la costa dels Pins de Son Servera en principi contradient la Llei de Costes. A grans trets, el PP recolza el dret de l'empresari a tenir la piscina mentre la resta de l'arc parlamentari balear ho considera un tracte de favor que viola la llei i que la piscina és en terreny públic. Tanmateix, el ministeri de medi ambient del govern del PSOE va legalitzar la piscina.
El 19 d'agost del 2006 el Lobby per la Independència, ERC, EU, el PSM i altres entitats ecologistes i d'esquerres convoquen una manifestació a la platja de Sa Marjal. La manifestació és contestada per una protesta convocada pel Círculo Balear i Noves Generacions, amb suport del PP, els hotelers de la zona, importants residents de la zona com el pilot Carlos Sainz, l'Ajuntament de Son Servera, el Govern de les Illes Balears i El Mundo que aconseguí mobilitzar persones d'arreu d'Espanya i immigrants forçats pels seus caps per a protestar a favor de la llibertat i en contra del catalanisme, que supera àmpliament la manifestació del Lobby per la Independència convocada al mateix lloc. La Guàrdia Civil evità aldarulls d'importància, però les protestes crisparen la classe política balear.

## Referències

* ↑ «Puig denuncia la il·legalitat del procés de regulació de la piscina de Pedro J. davant el Congrés». Esquerra Republicana, 20-07-2006. [Consulta: 20 desembre 2019].
# Peres

«Peres» té aquests significats:
* Peres plural de pera
* Les Peres, muntanya al municipi de les Avellanes i Santa Linya, a la comarca de la Noguera
* Les Peres (Galliner), indret al terme municipal d'Isona i Conca Dellà, al Pallars Jussà
* Can Peres (Girona), masia de Girona
* Des Peres
* Eiximèn Peres d'Arenós o Eximén Pérez de Tarazona (? - ~1266), cavaller aragonès
* Francisco Peres Gaya
* Joan Genís Peres (Oriola, ~1548 - 1600?), compositor i músic valencià del Renaixement
* Mário Peres Ulibarri o Marinho Peres (Sorocaba, 19 de març de 1947) és un futbolista brasiler retirat de la dècada de
* Vímara Peres (La Corunya, 820 - Guimarães, 873), noble gallec, primer comte de Portugal
* Waldir Peres de Arruda (Garça, 1951 – Mogi Mirim, 2017), futbolista brasiler de les dècades de 1970 i 1980 que jugava de porter
* Ximèn Peres d'Orís (s.XII - XIII), cavaller de probable procedència osonenca, del llinatge Orís i primer senyor d'Alfafara
* Ximon Peres
Viccionari
# Dolmen del Gavatx

El dolmen del Gavatx és una estructura megalítica del municipi de Castellterçol, al Moianès, ubicada a l'oest del nucli principal del terme.

## Descripció

Es tracta d'un sepulcre de tipus cista rectangular tancada, probablement construït en el Calcolític, que presenta tres capes d'enterrament. La caixa fa 2,20 m de llarg per 1,30 m d'ample i té una profunditat d'1,25 m, sense coberta, les restes de la qual es trobarien disperses al costat del túmul.
Va ser descobert per un grup de veïns el 1949 i posteriorment excavat. En l'excavació s'haurien identificat fins a catorze inhumacions. Entre les restes trobades, destaquen fragments de ceràmica, un fragment de ganivet de sílex i un braçalet de gres amb decoració.

## Referències

* ↑ «Descripció al web megalitisme.sigmascorpii.com» (en català).
* ↑ «Francesc Roma i Casanovas, "Patrimoni existencial", 2013: Dolmen del Gavatx.».
# Maolong

Maolong és un estat del grup dels estats Khasis a Meghalaya a les muntanyes Khasi. Tenia una població el 1901 de 1.472 habitants. El seu cap portava el títol de sardar. S'explotaven pedreres i mines de carbó. Els ingressos s'estimaven en 1.800 rúpies. La capital era Mao-iang. El prefix "mao" vol dir "pedra" i està en molts noms geogràfics khasis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Neue Nationalgalerie

La Neue Nationalgalerie (Nova Galeria Nacional) és un museu dissenyat per l'arquitecte alemany Ludwig Mies van der Rohe. Està situat a Berlín, en la zona de Tiergarten i Potsdamer Platz, i va ser inaugurat el 1968.
El museu forma part del complex d'edificis culturals de Berlín (Kulturforum), i està principalment dedicat a l'art del segle xx, amb particular èmfasi en l'expressionisme, cubisme i Bauhaus. Conté obres de Klee, Munch, Kandinsky i Pablo Picasso, entre d'altres importants artistes.

## Arquitectura

És l'últim museu del famós arquitecte Mies van der Rohe, i la primera que va realitzar en Berlín.
Exteriorment l'edifici es constitueix com un gran sòcol de pedra sobre el qual s'eleva una enorme coberta metàl·lica quadrada sustentada per huit pilars perimetrals. Hi ha un tancament enterament de vidre, per la qual cosa visualment l'espai del museu és pràcticament un tros d'esplanada cobert, només interromput per dues pastilles de comunicació vertical i condícies. No obstant això, en condicions normals, l'espai de museu conté elements d'envans que varien amb les diferents exposicions i que limiten aqueixa continuïtat visual.
Aquest edifici és una de les mostres més representatives i refinades de la cerca de l'elegància mitjançant la simplicitat conceptual i constructiva, un reflex de la famosa frase "menys és més" que popularitzaria Ludwig Mies van der Rohe. A nivell de superfície, aquest espai és només una part del museu que fa d'atri, mentre que les sales d'exposició principals se situen sota terra.

## Vegeu també

* Alte Nationalgalerie (Antiga Galeria Nacional)
* Tiergarten
* Ludwig Mies van der Rohe

## Referències

* ↑ «Neue Nationalgalerie» (en castellà). Masdearte.com. Arxivat de l'original el 2007-10-19. [Consulta: 30 desembre 2015].

## Enllaços externs

* Lloc web oficial de la Neue Nationalgalerie (alemany) (anglès)
# Posina

Posina (cimbri Posen) és un municipi italià, dins de la província de Vicenza. Fou un dels municipis de la Federació de les Set Comunes, on hi vivien membres de la minoria alemanya dels cimbris, tot i que ja no parlen la seva llengua. L'any 2007 tenia 726 habitants. Limita amb els municipis d'Arsiero, Laghi, Schio, Terragnolo (TN), Trambileno (TN), Valli del Pasubio i Velo d'Astico.

## Administració

Llista d'alcaldes :
| Període | Identitat | Partit |
| 2004- | Andrea Cecchellero | Llista cívica |
# Gungerita

La gungerita és un mineral de la classe dels sulfurs. Rep el nom per Uri Vladimirovich Gunger (6 d'agost de 1961 -) enginyer de mines rus.

## Característiques

La gungerita és una sulfosal de fórmula química TlAs₅Sb₄S$_{13}$. Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2022. Cristal·litza en el sistema ortoròmbic. La seva duresa a l'escala de Mohs es troba entre 2 i 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5518/1.

## Formació i jaciments

Va ser descoberta al dipòsit de Vorontsovskoe, situat a la localitat de Turinsk, dins el raion de Serov (óblast de Sverdlovsk, Rússia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Gungerite» (en anglès). Mindat. [Consulta: 20 març 2022].
* ↑ Kasatkin, Anatoly V.; Plášil, Jakub; Makovicky, Emil; Chukanov, Nikita V.; Škoda, Radek; Agakhanov, Atali A.; Tsyganko, Mikhail V. «Gungerite, TlAs5Sb4S13, a new thallium sulfosalt with a complex structure containing covalent As-As bonds». American Mineralogist, 107, 6, 01-06-2022, pàg. 1164–1173. DOI: DOI:10.2138/am-2022-8003 [Consulta: 17 octubre 2022].
# Estació de l'Entroncament

L' Estació de l'Entroncament, oficialment Empalme i antigament estació d'Ademús i (des del 1988 i fins al març de 2001), és una de les estacions de Metrovalència. És el punt de confluència de la línia 1 i línia 2 del metro i la línia 4 de tramvia. Prové de l'antiga estació ferroviària d'Ademús.
| Procedència/Destinació | < | Línia | > | Procedència/Destinació |
| Bétera | Burjassot | | Beniferri | Castelló |
| Llíria | Cantereria | ... | Beniferri | Torrent Avinguda |
| Mas del Rosari/Fira de València | La Granja | ... | Palau de Congressos | Doctor Lluch |

## Accessos

* Carrer del Doctor Nicasio Benlloch
* Compta amb un aparcament públic

## Referències

* ↑ «Web de Metrovalencia: parades amb cicloparc» (en català). Metrovalencia. [Consulta: 29 desembre 2023].
* ↑ Televisió, Ribera. «Restablida la connexió ferroviària entre les estacions de l'Entroncament i Burjassot», 13-09-2021. [Consulta: 29 desembre 2023].
* ↑ «Inicien les obres per a completar el control d’accés a l’estació d’Entroncament en direcció Bétera i Llíria» (en va), 12-09-2020. [Consulta: 29 desembre 2023].
* ↑ «Metrovalència oferirà serveis especials la nit de Sant Joan», 22-06-2023. [Consulta: 29 desembre 2023].
* ↑ Plànol de línies i estacions de Metrovalencia
* ↑ «Evolució històrica de Metrovalencia» (en català). Metrovalencia. [Consulta: 29 desembre 2023].
# Pererols

Pererols és una masia situada al municipi de Sant Joan les Fonts, a la comarca catalana de la Garrotxa.

## Referències

* ↑ Nomenclàtor oficial de toponímia major de Catalunya (2003), pàg. 856.
# Dolmen del Coll del Brau

El Dolmen del Coll del Brau és un dolmen del terme comunal de Banyuls de la Marenda, de la comarca del Rosselló, a la Catalunya del Nord.
Està situat a 463,4 m alt a la zona de muntanya del terme de Banyuls de la Marenda, al sud del Bosc Negre, al peu del camí que puja cap al Coll d'en Barret.

## Vegeu també

* Llista de monuments megalítics dels Pirineus Orientals

## Referències

* ↑ Abélanet 2011, p. 311-313
* ↑ El Dolmen del Coll del Brau en els ortofotomapes de l'IGN

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.

## Enllaços externs

* Pàgina web de Dòlmens i menhirs Pilar
# Guneu

Guneu (en grec antic Γουνεὐς), va ser, segons la mitologia grega, un fill d'Òcit.
Figura entre els pretendents d'Helena i per això participà en la guerra de Troia. Al "catàleg de les naus", a la Ilíada, és el comandant de 22 naus, que portaven els Enians i els Perebesos de Tessàlia cap a la Tròade. Al tornar de Troia va naufragar a les costes de Líbia i es va establir a la ribera del riu Cínips.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 220. ISBN 9788496061972.
# Pineda de la Manyosa

La pineda de la Manyosa és un bosc de la comarca del Moianès situat en el terme municipal de Castellterçol.
Està situat a l'extrem oriental del terme, a prop del triterme amb Granera i Monistrol de Calders. És a llevant del Turó de Cisnolla i al nord de la masia de la Manyosa, a l'esquerra de la riera del Marcet i del torrent de la Manyosa.
# Estació de l'oblit

Estació de l'oblit és una pel·lícula espanyola de drama del 2009 dirigida i escrita per Christian Molina i Sandra Serna sobre les relacions intergeneracionals, la incomunicació, la família o la solitud. Ha estat doblada al català. Fou estrenada a la Setmana Internacional de Cinema de Valladolid de 2009.

## Sinopsi

Domingo és un ancià mariner alcohòlic allunyat del mar ingressat en una residència geriàtrica on entreté el pas de la vellesa a la mort. El Pau és en el pas entre l'adolescència i la maduresa pels seus problemes d'adaptació és condemnat a complir treballs socials a la residència on hi és Domingo. Malgrat la diferència d'edat i la bretxa generacional entre ambdós, esdevindran companys de viatge. Gràcies a Pau i la seva neta Clara, Domingo escaparà de la residència cap a Cadaqués per poder veure el mar per darrer cop, es podrà trobar amb la seva dona, en Pau trobarà el seu lloc a la societat i Clara es redescobrirà a si mateixa,

## Repartiment

* Fermí Reixach ... Domingo
* Nilo Mur ... Pau
* Katia Klein... Clara
* Francesc Garrido ... Domingo Jr.
* Belén Fabra ... Gabi
* Teresa Manresa... Directora Geriàtric
* Andreu Castro ... Leo

## Nominacions

Fermí Reixach fou nominat la Gaudí al millor actor el 2010

## Referències

* ↑ Amor, soledad e incomunicación en "Estación del olvido", de Molina y Serna, lainformacion.com, 2 de juny de 2010.
* ↑ Estació de l'oblit a esadir.cat
* ↑ Estació de l'oblit a catalanfilms.cat
* ↑ Diferente, arriesgado, emergente, El Mundo, 22 d'octubre de 2009
* ↑ Estación del olvido a Fotogramas
* ↑ Estació de l'oblit al web de l'Acadèmia del Cinema
# Pedia de vi Caesaris interfectoribus

La lex Pedia de vi Caesaris interfectoribus va ser una antiga llei romana aprovada a proposta de Quint Pedi i August l'any 43 aC. Ordenava encausar a tots els autors de la mort de Juli Cèsar i establia pels que fossin condemnats, la interdicció d'aigua i foc.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalanda, 1840, p. 127 [Consulta: 8 abril 2022].
# Hasina Jalal

Hasina Jalal és una activista pels drets de les dones a l'Afganistan. El 2014 va guanyar el premi N-Peace. Defensora dels drets de les dones, periodista i professora a l'Afganistan rural, va ser guardonada per impulsar l'agenda dels drets de les dones a l'Afganistan mitjançant la creació diverses ONGs.

## Biografia

Hasina Jalal es va llicenciar en economia i ciències polítiques a la Universitat Jamia Millia Islamia de l'Índia. Va continuar els seus estudis amb un màster en gestió empresarial per la Universitat americana de l'Afganistan i ha completat els seus estudis sobre dona i gènere a la Universitat d'Iowa del Nord amb una beca Fulbright. Jalal ha estat implicada en la creació i gestió de diverses organitzacions no-governamentals, incloent el Afghanistan Women Empowerment and Capacity Building Centre, el projecte South Asian Female Alliance on Women's Economic, Social, and Cultural Rights, i l'Associació Nacional de la Societat Civil Afgana, així com en la Coalició de Dones per la cooperació al sud-est asiàtic.
Hasina Jalal ha rebut diversos premis i condecoracions. Parla persa, pashto, anglès, turc, i Hindi/Urdu. També ha col·laborat amb el govern de l'Afganistan i com a conferenciant en temes d'economia a diverses universitats de Kabul.

## Referències

* ↑ «Hasina Jalal». Biruni Institute, 16-12-2019. Arxivat de l'original el 23 d’octubre 2020. [Consulta: 22 octubre 2020].
* ↑ «Hasina Jalal». Rumi Awards. Arxivat de l'original el 23 d’octubre 2020. [Consulta: 22 octubre 2020].
* ↑ «Hasina Jalal». N-PEACE. Arxivat de l'original el 26 d’octubre 2020. [Consulta: 22 octubre 2020].
* ↑ «UNI Fulbright scholar empowering Afghan women» (en anglès). insideuni.uni.edu. Arxivat de l'original el 2020-11-04. [Consulta: 5 novembre 2020].
* ↑ «UNDP celebrates Asian women leaders and their male allies for building peace» (en anglès). UNDP in Asia and the Pacific. Arxivat de l'original el 15 d’agost 2021. [Consulta: 22 octubre 2020].
* ↑ «Hasina Jalal Wins 2014 N-Peace Award». South Asia Democratic Forum, 06-11-2014. [Consulta: 22 octubre 2020].
* ↑ «Young Afghan activist wins UNDP peace award» (en anglès). UNAMA, 02-06-2014. [Consulta: 5 novembre 2020].
* ↑ «Hasina Jalal wins Global Women Leadership award Archives». The Khaama Press News Agency. [Consulta: 22 octubre 2020].
* ↑ «AFGHANISTAN: Young Afghan activist Hasina Jalal wins Global Women Leadership award». Community Supported Film. [Consulta: 22 octubre 2020].
# Pinedas

Pinedas és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 245 | 213 | 127 | 120 |
# Estora ajustada alcista

Estora ajustada alcista (en anglès: Bullish Mat Hold Pattern) és un patró d'espelmes japoneses que esdevé un fort senyal de continuïtat de la tendència alcista. És un patró similar a la Triple formació alcista per bé que en el present cas la força alcista és major.

## Criteri de reconeixement

* La tendència prèvia és alcista
* Es forma una primera espelma blanca llarga
* Al següent dia s'obre amb gap alcista, però es tanca per sota (espelma negra)
* Els següents dos dies es formen dues espelmes negres (o inclús blanques) amb cos petit que tanquen el gap alcista previ
* Finalment s'obra a l'alça, es forma una segona espelma blanca llarga, i es tanca formant un nou high

## Explicació

Estora ajustada alcista és un potent patró de continuïtat en una tendència alcista. Les petites espelmes negres indiquen una progressiva presa de beneficis, però els bears no tenen prou força com per provocar tancaments inferiors al de l'espelma blanca llarga. Finalment els bulls tornen a aparèixer amb força davant la debilitat dels bears i aquests tanquen posicions donant lloc a una nova espelma blanca llarga.

## Factors importants

És un patró similar a la Triple formació alcista, per bé que en aquest darrer cas la força dels bulls era menor. Malgrat que aquí la força dels bulls és molt potent se suggereix esperar confirmació l'endemà en forma d'espelma blanca amb tancament superior o gap alcista.

## Bibliografia

* «Bullish Mat Hold». Candlesticker. [Consulta: 12 maig 2011].
# Dhahar

Dhahar és una vila de la disputada regió de Sanaag. Segons Estat de Khaatumo és un districte de Sanaag; segons Puntland és la capital de la regió d'Heylaan (creada per Puntland per segregació de la part ocupada de Sanaag); i segons l'estat de Maakhir és un districte i la capital de la regió de Boharo (creada per Maakhir el 2007).
La ciutat ha crescut molt els darrers anys i disposa actualment dels serveis essencials, hospital, escoles, i altres. Està formada per tres grans barris: New Dhahar, Old Dhahar i Caaqiba. Als defores es poden trobar ramats de cavalls àrabs conegut com a sunaari.
Porta el nom de l'akil Dhahar, que fou sultà de Sanaag oriental i Bari occidental al final del segle xix, i pertanyia al clan warsangeli. El nom fou donat també a la vall i les muntanyes a la vora de la ciutat. El 1991 va quedar en poder de Somalilàndia però els warsangeli la van entregar a Puntland el 1999. El 2007 va quedar inclosa a l'estat de Maakhir però no és clar que Puntland n'hagi perdut el control efectiu.
# Nongstoin

Nongstoin és una ciutat i town area committe de Meghalaya, capital del districte de West Khasi Hills a l'Índia, situada a 25° 31′ N, 91° 16′ E﻿ / ﻿25.52°N,91.27°E﻿ / 25.52; 91.27 a 1409 metres d'altura. Segons el cens del 2001, tenia una població de 22.003 habitants. El gener de 2006 fou erigida en bisbat per Benet XVI amb jurisdicció a tot el districte del qual és capital.

## Referències

Wikipèdia en angles